VILKÅR FOR

UTGIFTSFORSIKRING

AXO FINANS

Vilkårsnummer 201909

Forsikringsvilkåret gjelder for kunder hos Axo Finans, som representerer medlemmene av denne forsikringen overfor Forsikringsgiver.

I disse vilkårene redegjøres det for innholdet i forsikringen som Axo Finans tilbyr kunder som har sluttet seg til forsikringsavtalen gjennom søknad eller på annen måte.

Forsikringstaker Axo Finans AS. St.Olavs Gate 28, 0166 Oslo.

Forsikrede er en person som omfattes av forsikringen.

1. **DEFINISJONER**

Med mindre noe annet fremgår av sammenhengen, betyr

"**Alvorlig sykdom”**

Definert som en av følgende diagnoser:

a. Hjerteinfarkt - det vil si død av en av hjertets muskulatur som følge av utilstrekkelig blodforsyning godtgjort ved: en episode med typiske brystsmerter, og ferske eletrokardiografiske forandringer og økning av hjerteenzymer;

b. Hjerneslag - det vil si en cerebrovaskulær hendelse som fører til permanent nevrologisk skade. Slaget skal kunne verifiseres og diagnoseres gjennom en neurologisk undersøkelse

c. Kreft – det vil si ondartet nydannelse av vev, forårsaket av vedvarende ukontrollert vekst og spredning av unormale celler som har evnen til innvekst i annet vev.

**"Dødsfall"**

Dødsfall som følge av Sykdom / ulykke;

"**Arbeidsledig/Permittert**" **("Arbeidsledighet/Permittering")**

at Medlemmets arbeidsforhold har opphørt alene på grunn av arbeidsmangel etter utløpet av en oppsigelsestid minst svarende til lovens minstekrav, eller at Medlemmet er helt permittert iht. Lov av 6. mai 1988 nr 22 om permitteringslønn og at Medlemmet;

a. har mottatt Vedtak og Dagpenger fra NAV, og

1. ikke utøver sitt Vanlige arbeid eller deltar i annen inntekts- eller avkastningsgivende virksomhet;

"**Avtalen**"

Forsikringsavtalen mellom AXA, Forsikringstaker og Medlemmet;

"**Avtalenummer**"

Nummeret på din forsikringspolise;

"**FAL**"

Lov av 16. juni 1989 nr. 69 om forsikringsavtaler;

"**Arbeid**"

at Medlemmet har et arbeidsforhold på minimum 16 timer per uke i Norge;

"**Forsikringstaker**"

AXO Finans AS;

**"AXA"**

Forsikringsgivere er i henhold til disse vilkår:

Ved Arbeidsledighet:

AXA FRANCE IARD - BRANCH - NORWAY, org.nr. NO 921042582, norsk filial til AXA France IARD.

Ved øvrige skader:

AXA FRANCE VIE - BRANCH - NORWAY, org.nr. NO 921042620, norsk filial til AXA France Vie.

Begge filialer er registrert i det norske foretaksregisteret. De utenlandske selskapenes adresse er: 313 Terrasses de l’Arche – 92727 Nanterre Cedex, France

Tilsynsmyndigheter er av Autorite de Controle Prudentiel et de Resolution i Frankrike samt Finanstilsynet i Norge.

Forsikringsgiverne driver sin virksomhet under navnet ”AXA”.

AXA, Postboks 588 Skøyen, 0214 Oslo,

clp.no.kundeservice@partners.axa, tel. 800 37 500.

"**Hendelsesdatoen**"

etter sammenhengen:

1. dagen etter Medlemmets siste dag i Arbeid;
2. dato for diagnose av en Alvorlig sykdom beskrevet i punktene a-c;
3. dato for Medlemmets død.

"**Ikrafttredelsesdato**"

Datoen for tegning av forsikringen. Dette fremkommer av forsikringsbeviset;

"**Lege**"

en person som har norsk autorisasjon som lege og praktiserer som lege i Norge, men ikke Medlemmet selv eller hans slektninger og nærstående;

"**Medlem**"

den enkelte person som er forsikret i henhold til punkt 2;

**”Månedlig forsikringsbeløp”**

bety det månedlige beløpet Medlemmet

har forsikret på tegningsdato, begrenset

oppad til maksimum 8.000 NOK.

Månedlig forsikringsbeløp er spesifisert

i Forsikringsbeviset;

**”Opphørsdato”**

1. dato for oppsigelse eller mislighold av Avtalen;
2. Medlemmets 67. fødselsdag, eller ved tidligere tvungen (for eksempel ved uførepensjonering) eller frivillig pensjonering. Medlemmet er ansvarlig for å varsle Axo Finans om slik pensjonering og for å kansellere Forsikringsavtalen eller
3. siste dag i oppsigelsesperiode etter punkt 13 i forsikringsvilkårene.
4. den dagen forsikringen har vært gyldig i sammenhengende 5 år;
5. ved betaling av ytelse for Alvorlig sykdom; eller
6. ved tap av liv.

**"Permittert"**

se definisjon under Arbeidsledig/Permittert;

**"Rekvalifisering"**

bety den periode fra Medlemmet er tilbake

i Arbeid etter Arbeidsledighet,

Permittering hvor Medlemmet har fått dekning

for sitt krav under forsikringen, til Medlemmet

kan fremme nytt krav (Rekvalifiserings-

perioder kommer frem av punkt 6 i

Forsikringsvilkårene);

**"Selvstendig næringsdrivende" ("Selvstendig næringsvirksomhet")**

at en person, som ikke er registrert ved Arbeidstakerregisteret som arbeidstaker i Fast arbeid og som;

1. driver, leder eller bistår i driften av et foretak i Norge og betaler forskuddsskatt av sin arbeidsinntekt og/eller folketrygdavgift etter høy sats av denne etter Folketrygdloven § 23-3;

b. utøver sitt daglige virke som

1. dagmamma
2. jordbruker/bonde/skogsbruker eller
3. fisker;

c. er deltaker i sammenslutning eller ansvarlig selskap;

d. utøver kontroll over et foretak; eller

e. arbeider for et foretak og på noe vis er forbundet (som angitt i Skatteloven § 12-11) med noen som har kontroll over foretaket.

"**Vanlig arbeid**"

den inntektsgivende virksomhet Medlemmet var beskjeftiget med umiddelbart forut for Hendelsesdatoen, eller lignende virksomhet som Medlemmet kan bli kvalifisert til å utføre under hensyn til Medlemmets evner, utdannelse, opplæring og erfaringsbakgrunn;

"**Varslingsdato**"

den dato da Medlemmet mottar formell oppsigelse (muntlig eller skriftlig), eller varsel om at arbeidsforholdet vil opphøre eller permittering vil komme.

**2. VILKÅR FOR MEDLEMSKAP**

* 1. En person blir Medlem når følgende vilkår er oppfylt på Ikrafttredelsesdato:

2.1.1 vedkommende har søkt lån og er positivt kredittsjekket hos Axo Finans i prosessen;

2.1.2 vedkommende har fylt 18 år, men ikke nådd en alder av 66 år;

* + 1. forsikringsbevis er utstedt;
		2. vedkommende må være arbeidsfør, hvilket innebærer at Medlemmet ikke har kjennskap om Alvorlig Sykdom eller symptomer de siste 12 månedene eller om eksisterende sykdom, symptom, skade som kan føre til Alvorlig Sykdom og / eller død, og ikke har diagnose eller fått behandling for Alvorlig Sykdom som kan påvirke arbeidsførheten;
		3. vedkommende har aldri hatt kreft, hjerteinfarkt eller hjerneslag forut for ikrafttredelsesdato;
		4. vedkommende er Arbeid (min. 16 t./uke) og vedkommende ikke selv er kjent med nåværende, eller

burde hatt grunn til å regne med, forestående Arbeidsledighet/

Permittering; og

* + 1. vedkommende må være bosatt i Norge i henhold til folkeregisteret og være medlem av norsk folketrygd.

## DEL II – ALVORLIG SYKDOM OG DØD

**3. VILKÅR FOR ERSTATNING**

Med de begrensninger som fremgår av de øvrige regler i denne polise betaler AXA ytelse som beskrevet i punkt 5, dersom Hendelsesdato inntreffer før Opphørsdato. Forsikringen utbetales når endelig diagnose er stilt, og all relevant informasjon er gitt til AXA. AXA dekker ikke Alvorlig sykdom som inntreffer innen 30 dager etter Ikrafttredelsesdato.

**4. BEGRENSNINGER I DEKNINGEN ALVORLIG SYKDOM**

Erstatning betales ikke for alvorlig sykdom som er en følge av forgiftning på grunn av legemiddel, alkohol eller annet berusende middel, som den forsikrede har brukt, spist, drukket eller inntatt på annen måte

Forsikringen gjelder ikke for Kreft som skyldes en eller flere av følgende tilstander:

* Alle CIN stadier (cervical intraepithelial neoplasi)
* Alle premaligne svulster
* Alle ikke-invasiv cancer (cancer in situ) - det vil si lokalisert kreftvev uten infiltrasjon eller spredning
* Prostata kreft stadie 1 (T1a, 1b,1c)
* Basalcellekarsinom og plateepitelkarsinom
* alle typer hudkreft (unntatt invasivt malignt melanom - det vil si ondartet føflekkreft med infiltrerende vekst)
* Malignt melanom stadie 1A (T1a, N0, M0)
* Alle maligne svulster som følge av Human Immunodeficiency Virus (HIV)
* Koronarsykdom uten hjerteinfarkt, behandlet med ballong -angioplastikk eller andre lignende ikke – invasive prosedyrer – det vil si sykdom i hjertets kransarterier, uten at det foreligger hjerteinfarkt, behandlet med blokking eller andre lignende ikke kirurgiske prosedyrer.
* Skade Medlemmet forsettelig har påført seg selv mens det var tilregnelig.
* Kirurgiske inngrep og medisinsk behandling som ikke er av vesentlig medisinsk betydning for Medlemmet eller er etterspurt av psykiske, personlige og/eller kosmetiske grunner.
* Atomskade uansett årsak fra atomsubstans, radioaktiv stråling, forurensning eller den radioaktive virkning av radioaktivt stoff eller delkomponent av dette.

Forsikringen gjelder ikke for Hjerneslag som skyldes av forbigående blodtrykkfall i hjernen (TIA).

**5. YTELSER ALVORLIG SYKDOM OG DØD**

5.1 YTELSER VED ALVORLIG SYKDOM

Ved oppfyllelse av forsikringsvilkårene og passert overlevelsesperiode på 30 dager etter Hendelsesdato betaler AXA Forsikrede ett beløp på maksimalt NOK 100 000 totalt under dekningen for Alvorlig sykdom.

5.2. VILKÅR FOR ERSTATNING VED DØDSFALL

Med de begrensninger som fremgår av de øvrige regler i denne polise betaler AXA ytelse som beskrevet i punkt 5.2.2 dersom Medlemmet dør før Opphørsdato.

5.2.1 BEGRENSNINGER I DEKNINGEN

Dersom Medlemmet begår selvmord i løpet av det første året fra Ikrafttredelsesdato er AXA ikke erstatningspliktig. AXA er likevel erstatningspliktig dersom forsikringsavtalen ble inngått uten tanke på selvmord.

5.2.2 YTELSER VED DØD

Ved Medlemmets død betaler AXA ett beløp på maksimalt NOK 100 000 totalt.

Forsikringssummen utbetales til ektefelle. Hvis forsikrede ikke etterlater seg ektefelle tilfaller dødsfallserstatningen arvinger.

Individuell begunstigelse: Forsikrede har etter denne avtale rett til å oppnevne en begunstiget til forsikringssummen. En oppnevnelse av begunstiget og eventuell tilbakekallelse av oppnevnelsen må gjøres i skriftlig melding til AXA. Oppnevnelsen/tilbakekallelsen er gyldig fra og med den dag AXA har mottatt skriftlig melding.

**DEL III – ARBEIDSLEDIGHET OG PERMITTERING**

**6. VILKÅR FOR ERSTATNING**

(Gjelder ikke for Selvstendig næringsdrivende)

Med de begrensninger som følger av de øvrige bestemmelser i denne polise, betaler AXA Månedlig forsikringssum som beskrevet i punkt 8. Eventuell utbetaling vil skje dersom Medlemmet blir Arbeidsledig/Permittert i forsikringstiden, forutsatt at Varslingsdato kommer minst 90 dager etter Ikrafttredelsesdato. Har Medlemmet tidligere fremmet krav på ytelser ved Arbeidsledighet/ Permittering, må Medlemmet ha vært i Arbeid mellom den første og den senere Arbeidsledighet/ Permittering i en sammenhengende periode på minst 180 dager.

1. **BEGRENSNINGER I DEKNINGEN VED ARBEIDSLEDIGHET/ PERMITTERING**

AXA er uten ansvar for Arbeidsledighet/Permittering dersom:

7.1 Medlemmet ikke har vært i Arbeid i en sammenhengende periode på minst 12 måneder umiddelbart forut for Hendelsesdatoen. Perioder

med permisjon, eller med Arbeidsledighet/Permittering på to uker eller mindre, vil ikke bryte kontinuiteten;

7.2 Tap av arbeidet er regelmessig tilbakevendende som en del av Medlemmets arbeidssituasjon, arbeidet er sesongbetont, eller at Medlemmets Arbeid er regulert av en arbeidsavtale av tidsbestemt karakter (jfr. Arbeidsmiljølovens § 14 - 9 om Midlertidig ansettelse) og arbeidet har opphørt i h.h.t. arbeidsavtalen;

7.3 Den er et resultat av at

 Medlemmet frivillig har

oppgitt sitt arbeid;

* 1. Arbeidsledighet inntrer direkte

eller indirekte som følge av

Medlemmets eget mislige forhold hvor

oppsigelse er eller lovlig kunne vært

gitt.

# 8. YTELSER VED ARBEIDSLEDIGHET OG PERMITTERING

8.1. Det betales ingen ytelse for de første 30 dagene;

8.2 Etter de første 30 dagene dekker AXA et beløp tilsvarende 1/30 av Månedlig forsikrings beløp for hver sammenhengende dag forut for Opphørsdato.

8.3. Maksimal erstatning under forsikringen utgjør ved Arbeidsledighet/ Permittering:

Maksimalt 12 måneder per

skadetilfelle og opptil 36 ganger

Månedlig forsikringsbeløp per polise.

###### DEL IV - GENERELLE BESTEMMELSER

**9. KRAV MOT AXA**

9.1 Krav mot AXA skal fremsettes av Medlemmet på AXA sitt skjema for skademelding og sendes til AXA, Postboks 588 Skøyen, 0214 Oslo eller på <https://www.clpnet.com/customer/homeno>, så snart som praktisk mulig og senest innen ett - 1 år etter at forsikrede fikk kunnskap om de forhold som begrunner det, jfr. FAL §§ 8-5 og 18-5 for krav under AXA.

9.2 AXA kan til enhver tid kreve dokumentasjon for at vilkårene for kravet er oppfylt. Slik dokumentasjon inkluderer, men er ikke begrenset til, undersøkelse av Medlemmet av Lege utpekt av AXA, bekreftelse fra Medlemmets nåværende eller tidligere arbeidsgiver (eller fra en

hvilken som helst annen person), dokumentasjon for at Medlemmet regelmessig oppsøker NAV og aktivt søker arbeid, og kopi av Medlemmets Arena utskrift - beregninger. Ved krav på fortsatt Månedlige forsikringsbeløp skal Medlemmet uten godtgjørelse fylle ut skjema for fornyelse av kravet for hver måned. Krav om fortsatte ytelser må være sendt til AXA innen 120 dager etter siste utbetaling av Månedlig forsikringsbeløp.

9.3 Dersom krav fremmes under forsikringen, plikter Medlemmet å gi AXA samtykke til å innhente uttalelser og opplysninger fra alle leger og helseinstitusjoner hvor Medlemmet har vært til undersøkelse og/eller behandling, både forut for tegningen av forsikringen og senere. Medlemmet forplikter seg likeledes til å frita legene og helseinstitusjonene fra sin taushetsplikt, selv om opplysningene skulle innebære tap eller reduksjon av rettigheter under forsikringen.

**10. SKATT**

Periodiske /Månedlige forsikringsbeløp må anses (delvis) å erstatte løpende skattepliktig inntekt og er derfor skattepliktig etter skatteloven. Ytelsene under dekningene Arbeidsledighet og Permittering vil derfor bli innberettet til skattemyndighetene. Ytelser under dekningen Alvorlig sykdom vil ikke være skattepliktige.

**11. BETALING AV YTELSER**

11.1 Enhver utbetaling skjer til Medlemmets konto oppgitt på skadeskjemaet. Kontoen skal tilhøre Medlemmet. Ved periodiske ytelser skjer utbetalingen pr. måned, eller etter AXAs nærmere bestemmelser.

11.2 I tillegg til forsikringsytelsene beskrevet i denne polisen vil AXA betale renter i samsvar med FAL § 18-4.

**12. PREMIER**

Ved inngåelse av forsikringen må du aktivere at forsikringspremien trekkes via Avtalegiro. Du har ikke mulighet til å betale ved bruk av papirfaktura.

Premien faktureres etterskuddsvis pr. måned. Premiesatsen fremkommer på Medlemmets forsikringsbevis. AXA forbeholder seg rett til når som helst å endre denne. Forsikringstakeren vil gi Medlemmet 1 måneds skriftlig varsel om slik endring, som vil få virkning fra første premieforfall etter utløpet av varslingstiden. Det skal betales premie i de perioder der Medlemmet mottar ytelser under forsikringen.

**13. ANGRERETT, OPPSIGELSE OG OPPHØR AV MEDLEMSKAP**

13.1 Forsikringsdekningen

opphører automatisk ved Opphørsdato.

13.2 Medlemmet har 30 dagers angrerett fra

Ikraftredelsesdato for forsikringen.

13.3 Medlemmet kan si opp forsikringsavtalen med minst 30 dagers skriftlig varsel. Oppsigelsen får virkning fra dagen før første premieforfallsdato som kommer etter utløpet av varslingsperioden. Medlemmet har ikke krav på refusjon av premie.

* + 1. Ved bruk av angrerett skal

angrerettskjema mottatt i

velkomstpakken benyttes. Oppsigelse skal sendes skriftlig til Axo Finans, E-post: post@axofinans.no. Adresse: Axo Finans, St Olavs Gate 28, 0166 Oslo. Telefonnummer: 22 86 74 00

* 1. AXA kan si opp forsikringsavtalen i medhold av FAL § 12-4 og 12-9. Medlemmet skal varsles om oppsigelsen i henhold til FAL § 19-6.
	2. AXA kan endre vilkårene under denne

polisen med 1 måneds skriftlig varsel.

**14. ALMINNELIGE BESTEMMELSER**

14.1 Forsikringen gjelder månedsvis og fornyes hver måned dersom forsikringspremien innbetales ved forfallsdato.

14.2 Denne polise dekker en ren risikoforsikring, og har ingen innløsningsverdi ved utløpt forsikringstid.

14.3 Medlemmet har ikke rett til å overdra, pantsette eller på

annen måte disponere over denne polise eller sine rettigheter under den.

14.4 Skadeoppgjør og registrering i forbindelse med forsikringen foregår ved det norske skadeavdelingskontoret til AXA i Finland. Da andre avdelingskontor kan trenge opplysninger vedrørende forsikringen, samtykker Medlemmet i at opplysninger kan overføres fra avdelingskontoret i Finland til AXA sine kontorer i EU/EØS.

14.5 Denne forsikringsavtale reguleres av norsk lov og skal være undergitt norske domstolers jurisdiksjon.

**15. FREMGANGSMÅTEN VED KLAGE**

Dersom du har spørsmål eller klager du ønsker å fremføre i tilknytning til dine poliser, bør disse tas opp skriftlig med:

AXA

Postboks 588 Skøyen,

0214 Oslo,

Telefon 800 37 500

Vennligst angi hvilken polise henvendelsen knytter seg til.

Dersom du ikke skulle være fornøyd med avgjørelsen, har du følgende muligheter for utenrettslig behandling:

Du kan henvende deg til:

Finansklagenemnda,

Postboks 53, Skøyen 0212 Oslo,

telefon 23 13 19 60,

Etter FAL § 20-1 kan du bringe eventuell tvist inn for

Forsikringsskadenemnda eller Avkortningsnemnda som begge administreres av Forsikringsklagekontoret.

Ovenstående vil ikke begrense din adgang til domstolsbehandling.

**16. PERSONOPPLYSNINGER –**

**SØKERENS/FORSIKREDES RETTIGHETER**

**M.M.**

AXA og Axo Finans håndterer personopplysninger i samsvar med gjeldende personopplysningslovgivning og lover. AXAs personvernpolicy og annen informasjon relatert til personopplysninger er på <https://no.clp.partners.axa/personvern>

**17. ENDRING AV MÅNEDLIG FORSIKRINGSBELØP**

Ønsker Medlemmet etter Ikrafttredelsesdato å endre ditt Månedlige forsikringsbeløp tar Medlemmet kontakt med Forsikringstaker. Ved økning av Månedlig forsikringsbeløp må vilkår for medlemskap oppfylles. Nye kvalifiseringstider trer i kraft for den opphøyede delen av beløpet.